Ole Ellefsæter

Ole Martin Ellefsæter (1939–2022) var en norsk langrennsløper, friidrettsutøver, visesanger og skogtekniker.80 års omtale i Aftenposten 15. februar 2019

 Idrettskarriere 
Ellefsæter var kjent for sine prestasjoner i langrennsløypa med to gull under OL 1968 i Grenoble (50 km og 4 x 10 km stafett) som høydepunkt. Under VM på ski i Oslo i 1966 vant han gullmedalje på 4x10 km stafett og sølvmedalje på 15 km.
I 1971 ble Ellefsæter første nordmann som vant Vasaloppet. Han var også den eneste nordmannen som hadde vunnet Vasaloppet fram til 2004 da Anders Aukland vant. Ellefsæter vant Birkebeinerrennet i 1961.

På friidrettsbanen tok han seks påfølgende NM-gull på 3 000 meter hinder fra 1960 til 1965. Den 27. juni 1962 løp han distansen på 8.43,8. Han er med det, nummer 26 gjennom alle tider i Norge per januar 2009. friidrett.no: alle tiders beste på 3 000 meter hinder Han var med det rett bak Ernst Larsens norske rekord på 8.42,4.http://www.friidrett.no/friidrett/statistikk/Rekorder/Mutvlop.htm  friidrett.no: rekordenes utvikling, 3 000 meter hinder

Ellefsæter ble tildelt Egebergs ærespris i 1965 og Holmenkollmedaljen i 1967. I 1968 fikk han Fearnleys olympiske ærespris for seierne på 50 km og 4 x 10 km stafett under OL i Grenoble.

 Platekarriere 
Ellefsæter hadde en musikkarriere på 1960-tallet. Den første innspillingen var en singel med låten «Huldreslåtten», som nådde 5.-plass på VG-lista og lå inne i 19 uker. Den solgte ca.  eksemplarer. Singelen «Alle kluter til» («I Grenoble ska ve slå dekk...»), nådde en 4.-plass og lå ni uker på lista.

Ellefsæters innspillinger finnes på albumene «Viser og gamle takter» (Odeon/EMI, 1967, SMOCN 1004) og «I godt lag» (Odeon/EMI, 1969, E 062-38029).

 Medaljer i norske mesterskap 
 20px|Friidrett FriidrettPlassering Øvelse ÅrGull  3000 meter hinder  1960, 1961, 1962, 1963, 1964, 1965Gull  Skogsløp  1966Bronse  3 km terrengløp  1962 20px|Langrenn LangrennPlassering Øvelse ÅrGull  15 km langrenn  1964Gull  50 km langrenn  1967Sølv  15 km langrenn  1967Sølv  Stafett  1960, 1966, 1972Bronse  15 km langrenn  1965Bronse  50 km langrenn  1964

 Yrkes- og familieliv 
Han var utdannet skogtekniker fra Statens skogskole på Evenstad, og arbeidet i Furnes almenning frem til han avgikk med pensjon i 2001.

Han giftet seg i 1962 med Ingveig, og sammen fikk de tre sønner.

Se også
 Liste over norske idrettspersoner på sokkel

 Referanser 
friidrett.no: NM 3000 meter hinder menn. 
friidrett.no: NM Skogsløp menn. 
friidrett.no: NM 3 km terrengløp menn. 

 Litteratur 


 Eksterne lenker 







Kategori:Norske langrennsløpere
Kategori:Norske hinderløpere
Kategori:Norske langdistanseløpere
Kategori:Norske visesangere
Kategori:Olympiske mestere for Norge
Kategori:Verdensmestere i langrenn
Kategori:Norgesmestere i langrenn
Kategori:Norgesmestere i friidrett
Kategori:Vinnere av Egebergs Ærespris
Kategori:Vinnere av Holmenkollmedaljen
Kategori:Vinnere av Fearnleys olympiske ærespris
Kategori:Langrennsløpere tilknyttet Birkebeinerrennet
Kategori:Langrennsløpere tilknyttet Vasaloppet
Kategori:Deltakere for Norge under Vinter-OL 1964
Kategori:Langrennsløpere under Vinter-OL 1964
Kategori:Medaljevinnere under Vinter-OL 1968
Kategori:Deltakere for Norge under Vinter-OL 1968
Kategori:Langrennsløpere under Vinter-OL 1968
Kategori:Deltakere for Norge under Vinter-OL 1972
Kategori:Langrennsløpere under Vinter-OL 1972
Kategori:Personer fra Ringsaker kommune
Kategori:Olympiske medaljevinnere i langrenn
Kategori:Deltakere for Norge under Ski-VM 1966
Kategori:Deltakere for Norge under Ski-VM 1970